hotchpotch/miracl-hf-unified huggingface dataset:
बुसी
बुसी (Charles Joseph Patissier, Marquis de Bussy-Castelnau ; १७१८-१७८५ ई.) फ्रांस का यशस्वी सेनानायक तथा सफल कूटनीतिज्ञ था। प्रथम कर्नाटक युद्ध के समय वह लाबूर्दने के साथ पुद्दुचेरी पहुँचा। अंबर के युद्ध (१७४८) में वह डूप्ले का विश्वासपात्र बना।
डूप्ले की साम्राज्य-निर्माण-योजना कार्यान्वित करने में बुसी ने विशेष कौशल दिखाया। इससे भारत में फ्रांसीसियों की प्रतिष्ठा बढ़ी। १७५० में जिंजी की विजय बुसी की पहली सफलता थी। १७५१ में पाँडिचेरी से औरंगाबाद तक उसका प्रयाण तथा मार्ग में मुजफ्फरजंग की मृत्यु के बाद सलाबतजंग को निज़ाम घोषित करके आन्तरिक तथा बाह्य शत्रुओं से उसे सुरक्षित बनाना उसकी बड़ी सफलता थी। इससे दक्षिण भारत में फ्रांसीसियों की धाक जम गई; सैनिक खर्च के लिए उन्हें उत्तरी सरकार के जिले मिले; डूप्ले को कृष्णा नदी के दक्षिण के प्रदेश की सूबेदारी मिली; तथा अंग्रेजों की सभी चालें विफल हुईं।
तृतीय कर्नाटक युद्ध के समय बुसी को हैदराबाद से वापस बुलाया गया। फलत: फ्रांसीसी प्रभाव वहाँ से जाता रहा तथा उत्तरी सरकार प्रदेश उनसे छिन गया। मद्रास के घेरे तथा वांडीवाश के युद्ध में बुसी ने लैली को हार्दिक सहायता दी। सन् १७६० ई में अंग्रेजों ने उसे बंदी बना लिया और संधि हो जाने पर फ्रांस भेज दिया।
सन् १७८३ ई. में वह पुन: भारत आया और कुदालोर में उसने अंग्रेजों से रक्षात्मक युद्ध किया। युद्ध समाप्त होने पर उसे भारत में फ्रांसीसियों का भविष्य निराशाजनक प्रतीत हुआ। १७८५ में उसका देहान्त हो गया।
हेरमान बूरहावे
हेरमान बूरहावे (Hermann Boerhaave, सन् १६६८ - १७३८) पूरे यूरोप में प्रसिद्ध डेनमार्क का चिकित्साविद, वनस्पतिविज्ञानी, इसाई मानतावादी था। वह नैदानिक शिक्षा का संस्थापक तथा कभी-कभी आधुनिक शरीरक्रियाविज्ञान का जनक भी माना जाता है। (अपने शिष्य, अल्ब्रेट फॉन हालर, के साथ)। उसका सिद्धान्त था- 'सरलता सत्य की पहचान है।'
हेरमान का जन्म लाइडन (Leiden) के निकट वूरहूट (Voorhout) में हुआ था। लाइडन में शरीरक्रिया विज्ञान और हार्डरविक में आपने चिकित्सा शास्त्र की शिक्षा प्राप्त की। लाइडन के विश्वविद्यालय में आप वनस्पति तथा चिकित्सा शास्त्रों के प्राध्यापक, विश्वविद्यालय के रेक्टर तथा व्यावहारिक चिकित्सा एवं रसायन विज्ञान के प्रोफेसर रहे।
१७वीं शताब्दी तक चिकित्सा विज्ञान की पढ़ाई केवल पुस्तकों तक ही सीमित रहती थी। रोगी से उसका कोई संबंध नहीं रहता था। सन् १६३६ में लाइडन में प्रथम बार रोगी को शैय्या के पास खड़े होकर अध्ययन का प्रारंभ हुआ तथा बूरहावे का इस प्रकार के प्रथम महान् अध्यापक होने का श्रेय प्राप्त है। इन्होंने इस क्षेत्र में इतनी प्रसिद्धि प्राप्त की कि चीन के एक अधिकारी द्वारा लिखा पत्र, जिसपर पते के स्थान पर केवल 'सेवा में यशस्वी बूरहार्वे, यूरोप के चिकित्सक' लिखा था, भेजा गया और वह सीधे बूरहावे के पास जा पहुँचा। उनके शिष्यों में पीटर महान भी थे। चिकित्सा शास्त्र के अध्यापन के आधुनिक तरीकों का आरंभ बूरहावे से हुआ।
ये 'इंस्टिट्यूशोंस मेडिसि' (सन् १७०८), एफोरेज़्मी डी काग्नासेंडिस एट क्यूरंडिस (सन् १७०९), जिसपर जेरार्ड फॉन स्वीटेन ने पाँच खंडों में टीका लिखी थी, तथा अन्य महत्व की पुस्तकों के प्रणेता भी थे।
आलब्रेख्ट थेर
आलब्रेख्ट थेर (Albrecht Daniel Thaer ; सन् १७५२ - १८२८), जर्मनी के सुविख्यात कृषिवेत्ता, आचार्य एवं लेखक थे।
आलब्रेख्ट का जन्म सेले (Celle) नामक स्थान में हुआ। १८ वर्ष की अवस्था में इन्होंने चिकित्सा की पढ़ाई के लिये गॉटिंजन विश्वविद्यालय में प्रवेश किया और परीक्षा के बाद सेले में ही रहने लगे। सन् १७७८ में सेले स्थित रॉयल ऐग्रिकल्चरल सोसायटी के सदस्य चुने गए तथा अपने अवकाश के क्षणों को कृषि संबंधी अनुसंधानों में लगाने लगे। सन् १८०२ में इन्होंने अपनी समस्त संपत्ति कृषि विद्यालय में लगा दी। यह अपनी कोटि का प्रथम विद्यालय था, जिसमें थेर कृषि पर व्याख्यान भी देते थे। सन् १८०४ में ये प्रिवी काउंसिलर, बर्लिन ऐकैडेमी ऑव सायंसेज़ के सदस्य तथा मोगलिन स्थित, नवीन स्टेट ऐग्रिकल्चरल इंस्टिट्यूट के प्रधान के पद पर नियुक्त हुए।
इन्होंने कृषि रसायन पर जर्मन भाषा में एक पुस्तक 'खेती के सिद्धांत' लिखी। यह चार भागों में है। इनमें से द्वितीय भाग अत्यंत महत्वपूर्ण है, जिसमें फसलों के भोज्य पदार्थों से संबंधित सिद्धांतों का सविस्तार वर्णन है और यही थेर की ख्याति का मुख्य कारण है।
थेर ने फसलों के हेर फेर द्वारा फसलों में आशातीत वृद्धि प्राप्त की और ऊन की प्राप्ति के लिये मरीना (merino) भेड़ों की नस्ल में सुधार किए। आचार्य एवं लेखक के रूप में भी थेर का नाम अमर रहेगा। ये नवनिर्मित बर्लिन विश्वविद्यालय के भी प्रोफेसर नियुक्त हुए और मोगलिन स्थित इनका कृषि विद्यालय रॉयल ऐकैडेमी बना दिया गया। एक ओर जहाँ इनकी शिक्षाओं से लाभ हुआ वहीं इनकी शिक्षाओं से एक हानि भी हुई। इनके द्वारा परंपरागत कतिपय रूढ़ियों को प्रधानता मिली, जिससे कृषिरसायन की उन्नति में बाधा पहुँची।
राजशाही कॉलेज
राजशाही कॉलेज बांग्लादेश में उच्च शिक्षा का तीसरा सबसे पुराना संस्थान है। राजशाही शहर में 1873 में स्थापित, यह कहा जाता है कि ढाका कॉलेज और कॉलेज के बाद चटगांव बांग्लादेश में यह तीसरा सबसे पुराना कॉलेज है।
उत्तराखण्ड का राज्य-चिह्न
उत्तराखण्ड का राज्य-चिह्न अथवा उत्तराखण्ड का प्रतीक-चिह्न, उत्तराखण्ड सरकार की राजकीय मोहर है, जिसका उपयोग राज्य द्वारा सभी प्रकार के प्रशासनिक एवं राजकीय क्रियाकलापों में उत्तराखण्ड राज्य का प्रतिनिधित्व करने के लिये किया जाता है। इसे उत्तराखण्ड राज्य की स्थापना के समय दिनाँक ९ नवम्बर २००० को राज्य की नवगठित अन्तरिम सरकार द्वारा अधिकृत किया गया था।
उत्तराखण्ड का राज्य-चिह्न श्वेत पृष्ठभूमि एवं नीली परिधि सहित चार जलधाराओं से युक्त हीरे के आकार वाला प्रतीक-चिह्न है, जिसे हिमालय पर्वत के शिखरों द्वारा सहारा देते हुये दर्शाया गया है। इसके ऊपरी भाग पर बनी कलग़ी में लाल पृष्ठभूमि युक्त भारत का राष्ट्रीय चिह्न, अशोक की लाट आकृत है, जिसके नीचे संस्कृत में भारत का राष्ट्रीय उद्घोष, सत्यमेव जयते संलग्न है। राज्य-चिह्न के निचले भाग पर नीले रंग में "उत्तराखण्ड राज्य" अंकित है।
राज्य-चिह्न के ऊपरी भाग में दर्शायी गयी लाल रंग की पृष्ठभूमि, उत्तराखण्ड राज्य आन्दोलन के दौरान शहीद हुये राज्य आन्दोलनकारियों के रक्त की प्रतीक है। श्वेत रंग की पृष्ठभूमि शान्तिप्रिय प्रकृति वाले उत्तराखण्डवासियों की प्रतीक है। पर्वतशिखर हिमालयी राज्य की भौगोलिक एवं पारस्थितिक प्रकृति को दर्शाता है तथा चार जलधारायें गंगा को दर्शाती हैं। नीला रंग राज्य की पवित्र नदियों के शुद्ध जल का प्रतीक है।
राजिम कुम्भ २०१६
राजिम कुम्भ प्रतिवर्ष आयोजित होने वाला कुम्भ का मेला है, इस वर्ष राजिम कुम्भ मेला का आयोजन माघ पूर्णिमा २२ फ़रवरी से लेकर ०७ मार्च तक होने जा रहा है, राजिम कुम्भ का अपनी एक अलग ही तरह का पहचान है, राजिम कुम्भ में प्रतिवर्ष हजारो की संख्या में धर्मगुरु ,साधू, संत, महात्मा, मार्गदर्शक तथा विभिन्न पंथ के मुख्या सम्मिलित होते है, इनके अलावा अंचल से लाखो की संख्या में श्रद्धालु राजिम कुम्भ में सम्मलित होते है, राजिम कुम्भ में माघ पूर्णिमा से ही संगम पर स्नान प्रारंभ हो जाता है,  राजिम कुम्भ में प्रतिदिन महानदी मैया की गंगा आरती का आयोजन होता है जिस देखने श्रद्धालु बड़ी संख्या में उपस्थित होते है, सांस्कृतिक संध्या के रूप में प्रतिदिन मुख्य मंच पर लोक रंग से संबंधित कार्यक्रम, भजन, सुगम संगीत आदि का भी आयोजन होता है, प्रतिवर्ष ७ दिनों का विरत संत समागम कभी आयोजन कुम्भ में होता है, जिसमे बड़ी संख्या में देश भर से साहू संत एकत्र होते है, मेले में मनोरंजन के लिए मीनाबाज़ार, सर्कस, झुला, तथा तरह तरह की दुकाने भी लगती है,
राजिम में भगवान विष्णु के अवतार श्री राजीव लोचन जी महराज का भव्य मंदिर है, यह प्राचीन मंदिर अपने प्राचीनतम कलाओ के लिए भी प्रसिद्ध है, राजिम में संगम पर कुलेश्वर नाथ जी का मंदिर स्थित है, यह पास ही लोमश ऋषि का आश्रम भी स्थित है, इसके अलावा यह भगवान श्री राम जी का प्राचीन मंदिर स्थित है, ऐसी मान्यता है की स्वयं भगवान श्री राम ने १४ वर्ष के वन्वश में कुछ दिन यह बिताये है,
मोनेग्रोस रेगिस्तान
मोनेग्रोस रेगिस्तान (स्पेनी: Desierto de los Monegros, अंग्रेज़ी: Monegros Desert) पूर्वोत्तरी स्पेन के [आरागोन]] क्षेत्र में स्थित एक अर्ध-मरुभूमि है। यह यूरोप के बहुत कम रेगिस्तानों में से एक है। प्रशासनिक रूप से यह स्पेन के ज़ारागोज़ा (Zaragoza) व उएस्का (Huesca) प्रान्तों में फैला हुआ है।
टिस्का चोपड़ा
टिस्का चोपड़ा (अंग्रेजी :Tisca Chopra) (जन्म टिस्का ज़रीन अरोड़ा; १ नवम्बर १९७३) एक भारतीय फ़िल्म तथा स्टेज अभिनेत्री है। इनकी पहली हिन्दी फ़िल्म प्लेटफ़ॉर्म फ़िल्म थी जो १९९३ में प्रदर्शित हुई थी उस फ़िल्म टिस्का अजय देवगन की ये विपरीत थी। २००४ में इन्होंने प्रकाश झा की फ़िल्म "लोकनायक" में प्रभावती देवी का किरदार निभाया था। २००७ में आमिर ख़ान के साथ तारे जमीन पर फ़िल्म में काम करने का मौका मिला था। २०११ में टिस्का को मधुर भंडारकर की फ़िल्म दिल तो बच्चा है जी में अभिनय करने का मौका मिला था। २०१६ में टिस्का चोपड़ाको दो लगातार फ़िल्मों में काम करने को मौका। पहले घायल वन्स अगैन तथा १९ फ़रवरी २०१६ को प्रदर्शित हुई लवशुदा फ़िल्म में भी मौका मिला।
उनकी पुस्तक "एक्टिंग स्मार्ट" (हार्पर कॉलिन्स), एक सर्वश्रेष्ठ विक्रेता है और इसका हिंदी में अनुवाद किया जा रहा है। उनकी दूसरी पुस्तक "वाट्स अप विद मी" मार्च 2021 में रिलीज़ हुई थी। यह पुस्तक युवा लड़कियों के लिए मासिक धर्म और यौवन को नष्ट करने के बारे में है।
चोपड़ा ने कैप्टन संजय चोपड़ा से शादी की, जो एयर इंडिया के पायलट हैं। उनकी एक बेटी, तारा और मुंबई में रहती हैं। वह कई NGO, सहायक शिक्षा और महिलाओं के अधिकारों के साथ काम करती है।
नेगेव रेगिस्तान
नेगेव रेगिस्तान (अंग्रेज़ी: Negev, इब्रानी: הַנֶּגֶב), जिसे अरबी भाषा में अन-नक़ब (النقب‎) कहा जाता है, दक्षिणी इज़राइल में स्थित एक रेगिस्तान व अर्ध-रेगिस्तान है। इस क्षेत्र का सबसे बड़ा शहर बियरशीबा है जो इस रेगिस्तान के उत्तरी छोर पर स्थित है, जबकि इस मरुभूमि के दक्षिण में अक़ाबा की खाड़ी और एइलात का शहर है।
माफ़िन्गा पहाड़ियाँ
माफ़िन्गा पहाड़ियाँ (Mafinga Hills) अक़्रीका के दक्षिणी भाग में स्थित ज़ाम्बिया व मलावी देशों की सीमा पर विस्तृत एक पठार है जिसपर कई पहाड़ियाँ भी स्थित हैं। इस पठार का सबसे ऊँचा बिन्दु माफ़िन्गा सेन्ट्रल (Mafinga Central) कहलाता है और २,३३९ मीटर की ऊँचाई वाला यह स्थान ज़ाम्बिया का सबसे ऊँचा बिन्दु भी हो सकता है (हालांकि इसका कोई प्रमाणित सरकारी अध्ययन नहीं किया गया है)।
चोलिस्तान
चोलिस्तान, जिसे स्थानीय भाषा में रोही भी कहते हैं, पाकिस्तानी पंजाब और भारत व सिंध के कुछ पड़ोसी भागों में फैला हुआ एक रेगिस्तान व अर्ध-रेगिस्तानी क्षेत्र है। यह थर रेगिस्तान से जुड़ा हुआ है। यहाँ हकरा नदी का सुखा हुआ प्राचीन मार्ग है जिसके किनारे सिन्धु घाटी सभ्यता के बहुत से खंडहर मिलते हैं। ९वीं सदी में राय जज्जा भट्टी द्वारा बनाया गया देरावड़ क़िला भी चोलिस्तान के बहावलपुर क्षेत्र में खड़ा है।
'चोल' का अर्थ कई तुर्की भाषाओं में 'मरुभुमि' होता है।
लगोरी
लगोरी (अंग्रेजी :Lagori, dikori or lagoori) (राजस्थानी : सतोळ]] एक खेल है जो ज्यादातर १० से ज्यादा उम्र वाले ही खेलते हैं। लगोरी राजस्थान में तथा बैंगलोर ,चेन्नई में काफी प्रसिद्ध है। राजस्थानी भाषा में इसे सतोळ या सतोलिया के नाम से जाना जाता है।
विरुंगा पहाड़ियाँ
विरुंगा पहाड़ियाँ (Virunga Mountains), जो मुफ़ुमबीरो भी कहलाते हैं, पूर्वी अफ़्रीका में रुआण्डा, कांगो लोकतान्त्रिक गणराज्य और युगांडा की सीमाओं पर स्थित एक ज्वालामुखियों की शृंखला है। यह ऍड्वर्ड झील और कीवू झील के बीच में खड़ी हुई हैं। इनमें से लगभग सभी प्रसुप्त हैं सिवाय ३,४६२ मीटर ऊँचे न्यीरागोन्गो पर्वत (Mount Nyiragongo) और ३,०६३ मीटर ऊँचे न्यामूरागिरा पर्वत (Mount Nyamuragira) के जो सक्रीय हैं। यह दोनों सक्रीय ज्वालामुखी कांगो लोकतान्त्रिक गणराज्य में हैं और इनके २००६ और २०१० में विस्फोट हुए थे। विरुंगा पहाड़ियाँ पर्वतीय गोरिला का घर हैं जहाँ यह प्राणी विलुप्ति के ख़तरे में है, जिस वजह से यह एक महत्वपूर्ण संरक्षण क्षेत्र है।
मुरवास
मुरवास,विदिशा जिले की तहसील लटेरी का एक गाँव है,तहसील के अंदर ये सबसे बड़ा गाँव हैं। इसकी जनसंख्या 2011 के अनुसार 4102 है ये अभी पंचायत के हिसाब से इसकी जनसंख्या 6500 है। मुरवास में सरकारी कार्यालयों में पंचायत है इस पंचायत के अंतर्गत सिर्फ एक ही गाँव आता है। और मुरवास में थाना व बैंक भी हैं,और शासकीय स्कूल भी हैं जिसमें प्राथमिक शालाएँ 2 ,माध्यमिक शालाएँ 1, एवं एक उ.मा.विध्यालय है। इस गाँव में 4 आँगनबड़ियाँ हैं। यहाँ गाँव के कुछ प्राचीन जगहों के नाम प्राचीन मंदिर कटारमल,श्रीराम जानकी मंदिर,पनया कुआ, पटपरा, चौकी हैं, यहाँ एक मदरसा भी है।
वाइट स्टार लाइन
व्हाइट स्टार लाइन या समुद्रीय स्टीम नेविगेशन कंपनी एक प्रमुख ब्रिटिश शिपिंग कंपनी थी।
तेनुमेर क्रेटर
तेनुमेर क्रेटर (Tenoumer crater) पश्चिमी अफ़्रीका के मॉरीतानिया देश में स्थित एक प्रहार क्रेटर है। अनुमान है कि आज से २१,४०० ± ९,७०० वर्षों पूर्व अत्यंतनूतन (प्लाइस्टोसीन​) युग में कोई वस्तु अंतरिक्ष से आकर यहाँ गिरी। यह क्रेटर १.९ किलोमीटर का व्यास (डायामीटर) रखता है और सहारा रेगिस्तान के पश्चिमी छोर पर स्थित है।
क्रिस्टल स्वभाव
खनिज विज्ञान में क्रिस्टल स्वभाव (crystal habit) किसी खनिज के एक विषेश आकार से ही बनने या बढ़ने के लक्षण को कहते हैं। मसलन ऐस्बेस्टस बनाने वाले खनिज महीन रेशों के गुच्छे बनाने का स्वभाव रखते हैं जबकि हीरे में कार्बन आठ-मुखीय क्रिस्टल बनाने का स्वभाव रखता है।
रीताई लोग
रीताई (Raeti, /ˈriːtaɪ/) प्राचीन यूरोप में बसने वाली एक मानव जाति थी। यह समझा जाता है कि शायद इनकी भाषा व संस्कृति प्राचीन इटली में बसने वाले इत्रस्की लोगों से उत्पन्न हुई थी या फिर उस से अन्य गहरा सम्बन्ध रखती थी। रीताई लोग मध्य यूरोप के ऐल्प्स क्षेत्र में रहते थे और उनकी मातृभूमि आधुनिक स्विट्ज़रलैण्ड के मध्य भाग, ऑस्ट्रिया के टायरोल नामक क्षेत्र और पूर्वोत्तरी इटली में विस्तृत थी।
इनका क्षेत्र फैलते हुए रोमन साम्राज्य की चपेट में आ गया और सन् १५ ईसापूर्व तक वे और उनसे उत्तर में स्थित विन्देलिसाए (Vindelici) लोग (जो एक केल्टी भाषा बोलते थे), दोनों रोम के अधीन हो गये। रोमन साम्राज्य ने इन्हें "रीतिया एत विन्देलिसिया" (Raetia et Vindelicia) नामक प्रान्त में गठित कर दिया। रीताई क़बीलों ने रोमन अधीनता स्वीकार कर ली और रोम के वफ़ादार बन गये। कई रीताई सैनिक रोमन सैन्य टुकड़ियों में सम्मिलित हो गये। उनकी भाषा लुप्त होने लगी और ३०० ईसवी के बाद उसका प्रयोग ज्ञात नहीं है। स्विट्ज़रलैण्ड क्षेत्र में बसने वाले रीताई उस से भी पहले ३० ईसवी तक अपनी भाषा खोकर केल्टी भाषा बोलने लगे थे।
इत्रस्की सभ्यता
इत्रस्की सभ्यता (Etruscan civilization) प्राचीन इटली की एक सभ्यता थी जो पश्चिमोत्तरी इटली में सन् ८०० ईसापूर्व से आरम्भ हुई। लगभग २०० वर्षों तक इसका प्रभुत्व रहा और लगभग सन् ४०० ईसापूर्व के बाद इसके रोमन साम्राज्य में विलय हो जाने के संकेत मिलते हैं। इत्रस्की लोग स्वयं को रासेन्ना (Rasenna) बुलाते थे, जिसे रोमन लोग बदलकर 'रासना' या 'राशना' कहते थे। प्राचीन यूनान में इत्रस्कियों को 'तिरेनोई' (Τυρρηνοὶ, Tyrrhēnoi) बुलाया जाता था और यही इटली के प्रायद्वीप के पश्चिम में बहने वाले तिरहेनियन सागर के नाम का स्रोत है।
हरोशियो वालपोल
हरोशियो वालपोल (Horatio Walpole, 4th Earl of Orford ; १७१७ - १७९७ ई.) आंग्ल राजनीतिज्ञ, कला इतिहासकार, एवं साहित्यकार थे। इन्हें 'होरेस वालपोल' (Horace Walpole) भी कहा जाता है।
वालपोल का जन्म २४ सितंबर, १७१७ को लन्दन में हुआ। इनकी शिक्षा ईटल और किंग्स कालेज, केंब्रिज में हुई। यहाँ पर इनकी मित्रता भावी साहित्यकार टामस ग्रे, रिचार्ड वेस्ट, टामस स्टर्न हेनरी, सैमूर कांन के और जार्ज आगस्टस सिलविन से हुई। ये मई, १७४१ में संसद् सदस्य निर्वाचित हुए, किंतु राजनीतिक जीवन की सफलता संतोषजनक न होने से इन्होंने संसद् से अवकाश ग्रहण कर लिया। अपने पिता के प्रभाव से इन्हें सरकारी नौकरी गई, जहाँ पर इन्होंने १७४५ से १७८४ तक कार्य किया। १७४७ में इन्होंने टामस नदी के किनारे 'विला ऑव स्टेवैरी हिल' क्रय किया, और यहाँ पर एक मुद्रणालय स्थापित किया, जिसका नाम "अफीसीना आरब्बटीयना" रखा। इस मुद्रणालय से इनकी बहुत सी रचनाओं के प्रथम संस्करण प्रकाशित हुए। यह आजीवन गठिया के रोग से पीड़ित रहे। २ मार्च, १७९७ को अविवाहित ही इनका देहान्त हो गया।
इनकी प्रमुख रचनाएँ इस प्रकार हैं :
"कांसिल ऑव आंटरांटो" (१७६४) एक प्रकार का रोमांचकारी उपन्यास है। "हिस्टोरिक डाउट औन दी लाइफ ऐंड रेन ऑव किंग रिचर्ड दी थर्ड" (१७६०) इनकी पहली कृति है, जिसमें अनुसंधान और ऐतिहासिक तथ्यों द्वारा राजा रिचार्ड के कुख्यात चरित्र को ठीक ठीक समझाया गया है। "दी मिस्टीरियस मदर" (१७६८) इनका दु:खांत उपन्यास है। "एनैक्डोट्स ऑव पेंटिंग इन इंगलैंड" (१७६२ से ७१ तक) आंग्ल चित्रकला की अभूतपूर्व पुस्तक है। ये अपनी दैनिकी में आंग्ल राजनीति की मुख्य घटनाएँ लिखा करते थे। उनका इनकी मृत्यु के पश्चात् संपादन हुआ। ये पत्रों के कुशल लेखक थे। इनकी गणना आंग्ल भाषा के स्वतंत्र पत्रलेखकों में होती है।
लव शगुन
लव शगुन (हिन्दी: प्रेम का शगुन) हिन्दी भाषा में बनी भारतीय फ़िल्म है। यह सिनेमाघरों में 26 फरवरी 2016 को प्रदर्शित होगा। इसमें मुख्य किरदार में अनुज सचदेवा और निधि सुब्बाइयाह हैं।यह कहानी एक लड़के जेडी की है, जो अपने लिए जीवन साथी की तलाश में रहता है। उसके सामने कई तरह की परेशानियों का आना जाना लगा रहता है। उसकी माँ उसके शादी के लिए ज़ोर डालते रहती है। वहीं उसके तीन दोस्त दीपक, सुमित और सेंडी उसके लिए लड़की देखते रहते हैं। जेडी कई तरह की परेशानी में पड़ जाता है जिसे वह हल नहीं कर पाता है।
की एंड का
की एंड का (हिन्दी: की और का) एक भारतीय हिन्दी फिल्म है। इस फिल्म में करीना कपूर और अर्जुन कपूर मुख्य किरदार में हैं। यह फिल्म 1 अप्रैल 2016 को सिनेमाघरों में प्रदर्शित होगी।कीया (करीना कपूर) और कबीर (अर्जुन कपूर) दोनों एक दूसरे से प्यार करते रहते हैं। लेकिन विवाह के बाद दोनों भारतीय जनमानस के उलट, कीया एक काॅरपेरेट महिला की कामकाजी पारी संभालती हैं तो कबीर गृहस्थी की जिम्मेवारी संभालता हैं।
इस फिल्म का नाम की और का रखने का विचार आर॰ बल्कि को हिन्दी भाषा के लड़की और लड़का शब्द से आया। इसमें लड़"की" करीना कपूर और लड़"का" अर्जुन कपूर हैं।
फ़िल्म का संगीत मीत ब्रदर्स, मिथुन और इलैयाराजा ने दिया है।
रिशी खुम्ब
रिशी खुम्ब (reishi mushroom) गैनोडर्मा प्रजाति का एक खुम्ब है।
विश्वकर्मा (जाति)
श्री विश्वकर्मा जी।  विश्वकर्मा एक भारतीय उपनाम है जो मूलतः शिल्पी (क्राफ्ट्समैंन) लोगों द्वारा प्रयोग में लाया जाता है। विश्वकर्मा ब्राह्मण जाति से भी संपर्क रखते है विश्वकर्मा पुराण के मुताबिक विश्वकर्मा जन्मों ब्राह्मण: मतलब ये जन्म से ही ब्राह्मण होते ।
१ विश्वकर्मा जाति के संदर्भ में जानकारी हेतु आप संपर्क कर सकते है
फ़ोर्थ का नदमुख
फ़र्थ ऑफ फ़ोर्थ यानी फ़ोर्थ का नदमुख(गैलिक:"Linne Foirthe"), स्कॉटलैंड के फ़ोर्थ नदी का समुद्री मुख है। यहां से फोर्थ नदी उत्तरी सागर से मिलती है। इसके दोनों तटों पर: उत्तर की ओर फ़ाइफ़ और दक्षिण की ओर लोदियन क्षेत्र स्थित हैं। रोमन काल के समय इसे "बोडोट्रिया" के नाम से जाना जाता था। इसकी दक्षिणी तट पर ही एडिनबर्ग नगर भीस्थित है। भूगर्भ विज्ञान के अनुसार, यह भूरचना, एक जाॅर्ड है। इसकी रचना आखरी हिमनदीय काल में फ़ोर्थ ग्लेशियर(हिमनद) द्वारा हुआ था। इसके किनारों पर कई छोटे बड़े नगर, उपनगर व शहर बसते हैं। इनके अलावा, ग्रेंजमाउथ में, पेट्रोकेमिकल उद्योग के कॉन्प्लेक्स, लीथ में एक व्यापारिक बंदरगाह, मीथिल पर में ऑयलरिग निर्माण यार्ड एवं अन्य कुछ जहाज निर्माण जैसे समुद्र-संबंधित उद्योग स्थित हैं। इस भूरचना की का अंदरुनी हिस्सा जोकि किनकार्डिन और फोर्थ ब्रिजों के बीच में है, ने अपनी काफी जलक्षेत्र को, कृषि, उद्योग और रिहाइश के लिए जमीन भरे जाने कारण, खो दिया है। इसके किनारों पर कई ऐतिहासिक गांव भी स्थित हैं: उदाहरणस्वरुप- छठी शताब्दी का "कलराॅस"("Culross") गांव, जहां संत कैंटिजर्न का जन्म हुआ था। परिवहन के लिए, इस जलरचना पर मुख्य रूप से चार फुल हैं। इनमें किनकार्डिन ब्रिज, फोर्थ रोड ब्रिज और फोर्थ ब्रिज शामिल हैं, इनके अलावा, 2008 से एक नई पुल, क्लैकमैनेनशायर ब्रिज को भी परिवहन के लिए खोला गया है। साथ ही, क्वींसफ़ेरी क्रासिंग नमक एक नई पुल फोर्थ रोड ब्रिज के किनारे अभी निर्माणाधीन है। योजना अनुसार वर्ष 2016 तक इसके भी खुल जाने की संभावना है। जुलाई 2007 मैं एक नई होवरक्राफ़ट यात्री सेवा ने पोर्टोबेलो, एडिनबर्ग से कर्कैल्डी, फ़ाइफ़ के बीच अपनी दो-हफ़तों की परीक्षण अवधि को पूरा किया। इस सेवा को मूल रूप से, फोर्थ रोड बृज पर से यात्रियों की के बोझ को हल्का करने के लिए योजित करने की बात थी। योजनानुसार, इसके सफल होने से, प्रतिवर्ष करीब 877000 यात्रियों के बोझ को फूलों पर से कम होने का अनुमान था, परंतु किसी कारणवश, योजना को 2011 में स्थगित कर दिया गया।
अकाल बोधन
अकाल बोधन (बंगाली : অকাল বোধন) देवी के एक अवतार दुर्गा मां की पूजा की जाती है। यह मुख्यतः बंगाल में की जाती है। अकाल बोधन आश्विन माह में की जाती है।
नवाक्शूत
नुआकशोत या नवाक्शूत (फ़्रांसीसी: Nouakchott, अरबी: نواكشوط‎) पश्चिमी अफ़्रीका के मॉरीतानिया देश की राजधानी व सबसे बड़ा शहर है। सन् २०१३ में मॉरीतानिया की ३५ लाख की कुल जनसंख्या में से १० लाख लोग नुआकशोत में बसे हुए थे। यह अटलांटिक महासागर के किनारे देश के दक्षिणी भाग में स्थित है और सहारा रेगिस्तान के सबसे बड़े शहरों में से एक गिना जाता है। १९५८ तक यह एक छोटा सा गाँव था। उस वर्ष यह मॉरीतानिया की राजधानी चुना गया और यहा १५,००० लोगों के बसने की व्यवस्था की गई। १९७० के बाद मॉरीतानिया के कई इलाकों में सूखा पड़ता रहा है और उन क्षेत्रों से विस्थापित लोग अक्सर नुआकशोत आ जाते हैं जिस से यहाँ भीड़ और धरों की कमी दोनों बढ़ी हैं। यह एक महत्वपूर्ण बंदरगाह है और नुआकशोत विश्वविद्यालय भी यहीं स्थित है।
नुआकशोत बर्बर भाषाओं के 'नवाकशूत' शब्द से लिया गया है जिसका अर्थ है 'हवाओं वाली जगह'।
लोकेन्द्र बहादुर चन्द
लोकेन्द्र बहादुर चन्द (अंग्रेजी : Lokendra Bahadur Chand) (जन्म : १५ फ़रवरी १९४०) एक नेपाल के भूतपूर्व प्रधानमंत्री हैं। वे कुल चार बार प्रधानमंत्री पद पर रह चुके हैं।ठाँकुर(राजपुत) जाति मध्य का एक जाति हे चन्द।
फ़ोर्थ नदी
फोर्थ नदी(, जिसका अर्थ है काली नदी) स्कॉटलैंड के केंद्रीय हिस्से के पूर्वी भाग में बहने वाली एक नदी है। इसकी कुल लंबाई 47 किलोमीटर है। यह ट्राॅस्'सैश्कस्("Trossachs") नमक पहाड़ी क्षेत्र के लाॅच आर्ड से उदित होकर पूरब की ओर उत्तरी सागर से एडिनबर्ग नगर के पास फ़र्थ ऑफ फ़ोर्थ मैं मिलती है। इस का उद्गम स्थान ऐतिहासिक नगर स्टर्लिंग से पश्चिम की ओर 30 किलोमीटर पर स्थित है। जहाँ से यह ऐबर्फ़ाॅयल से होते हुए समुद्र की ओर बढ़ती है, रास्ते में जहां यह "डचरी वॉटर" और "केल्टी वाॅटर" से फ़्लैन्डर्स माॅस के मैदानों में मिलती हुई, पूर्व की ओर "स्टर्लिंग" की ओर बढ़ती है। स्टर्लिंग पहुंचने से पहले यह टीथ नदी से भी मिलती है। यहाँ से फिर, धीरे-धीरे आगे बढ़ते हुए, इस नदी की गति बंद होती जाती है और अंततः यह फोर्थ के नदमुख के रूप में उत्तरी सागर में मिल जाती है।
इसका स्रोत समुद्र-स्तर से 33 मीटर की अवनती पर स्थित एक छोटा सा सरोवर, लाॅच आर्ड है। यहाँ से उदीत होते हुए यह भूसंरचना की ढलान के बराबर चलते हुए पूर्व की ओर बढ़ती है, और "फ़र्थ ऑफ़ फ़ोर्थ" के रूप में उत्तरी सगर में मिल जाती है। स्रोत से मुख तक इसकी कुल लंबाई 47 किलोमीटर है। इसके रास्ते में पड़ने वाला प्रमुख नगर है स्टर्लिंग जो की एक ऐतिहासिक नगर है। स्टर्लिंग फ़ोर्थ के उद्गम से करीब 30 कीलोमीटर की दूरी पर स्थित है। गती कम होने की वजह से, यह नदी "स्टर्लिंग" के पहले से ही घुमावदार हो जाती है, और धीमी गति से आगे बढ़ते हुए किंकार्निज कस्बे के पास फ़र्थ ऑफ़ फ़ोर्थ(फ़ोर्थ का नदमुख) के रूप में समुद्र में खुल जाती है। "फर्थ ऑफ फोर्थ", मूल रूप से इस नदी का मुख है, जो की एस्चुआरी के रूप में है।
मध्यकाल के दौरान, इस नदी पर समुद्र से स्टर्लिंग तक पोत लेकर जाना संभव था, और संभवतः उसके बाद के भी कुछ लंबे समय तक, यह संभव था। परंतु बाद में, नदी के तल में गाद(नदी की धारा से आई मिट्टी) जमने एवं पोतों का आकार बढ़ने के कारण, यह कठिन होता गया, और अब ज़्यादातर जहाज़ केवल लीथ तक आते हैं
स्टर्लिंग से ऊपर, इसकी प्रवाह बहुत पतली है और किसी बड़े सेतु की आवश्यकता नहीं है। नदी के इस भाग में अनेक छोटी सेतु के हैं, जो नदी के आर-पार परिवहन के लिये सक्षम हैं। आगे धारानुकूल, टीथ और ऐलन नदियों से मिलन के पश्चात इसकी चढ़ाई किसी सार्थक पुल की आवश्यकता योग्य हो जाती है। इस हिस्से में, स्टर्लिंग में तेरवीं शताब्दी का एक पुल अभी भी है और 1936 में किंकार्डइन ब्रिज के खुलने से पहले तक, यह स्थान, इस नदी पर स्थित पूर्वतम् सेतु था। अलोआ और थ्रौस्क के बीच में एक स्विंगिंग रेल पुल 1885 से 1970 के बीच अस्तित्व में था, जिसे बाद में ध्वस्त कर दिया गया था। इसकी धातूइय स्तम्भें अभी भी नदी के बीच खड़ी देखी जा सकती हैं। इसके पश्चात पूर्व से पश्चिम की ओर क्रम में कुल चार फूल है: क्लैकमैननशायर ब्रिज("Clackmananshire Bridge"), जिसे 19 नवम्बर 2008 में खोला गया था; किंकार्डिन ब्रिज, जिसे 1936 में खोला गया था; और इसके आगे, नाॅर्थ और साउथ क़वीन्स्फ़ेरी के बीच, विख्यात फ़ोर्थ ब्रिज है, जिसे 1890 में खोला गया था, एवं, इसके समानांतर ही फ़ोर्थ रोड ब्रिज है, जिसे 1964 में खोला गया था। इन चार पुलों के अलावा फ़ोर्थ रोड ब्रिज के पश्चिम में, क़वीन्स्फ़ेरी क्राॅसिंग का निर्माण भी 2011 में शुरू किया गया। 2016 तक इसे खोले जाने की योजना है।
मात्रिका प्रसाद कोइराला
मात्रिका प्रसाद कोइराला वा मातृका प्रसाद कोईराला ( ( ; १ जनवरी १९१२ – ११ सितम्बर १९९७) एक नेपाल के प्रधानमंत्री थे , ये दो बार प्रधानमंत्री पद पर रहे थे जो (१६ नवम्बर १९५१ से १४ अगस्त १९५२) और १५ जून १९५३ से १४ अप्रैल १९५५) तक नेपाल के प्रधानमंत्री रह चूके है। इनका निधन १९९७ को नेपाल के विराटनगर में हुआ था।
शाह जो रसालो
शाह जो रसालो, सिन्ध के सूफी कवि शाह अब्दुल लतीफ की काव्य रचना है।
परिचय (गायक)
परिचय (जन्म २२ अगस्त) एक भारतीय - कनाडियन गायक ,संगीतकार तथा संगीत निर्माता है इन्होंने कई हिन्दी फ़िल्मों में गाने गाये हैं। १९ फ़रवरी २०१६ को प्रदर्शित हुई गिरीश कुमार तथा नवनीत कौर ढिल्लों अभिनीत लवशुदा फ़िल्म में इन्होंने ४ से ५ गाने लिखे है।
निशिकांत कामत
निशिकांत कामत एक भारतीय फिल्म निर्देशक थे जिनका जन्म 17 जुलाई 1970 को दादर, महाराष्ट्र में हुआ और 17 अगस्त 2020 को हैदराबाद में निधन हुआ। उनकी पहली फिल्म, डोंबिवली फास्ट ने मराठी सिनेमा में खूब प्रशिद्धि दिलाई, क्योंकि यह 2005 साल की सबसे बड़ी मराठी फिल्म बनी थी। उन्होंने तमिल में, माधवन के साथ इवानो ओरुवन के रूप में अपनी फिल्म की रीमेक बनाई। इसके अलावा हिन्दी में उन्होंने दृश्यम और रॉकी हैंडसम जैसी फिल्में बनाई।
चार दिन की चांदनी
चार दिन की चाँदनी भारतीय हिन्दी फिल्म है, जिसका निर्देशन और निर्माण समीर कर्णिक ने किया है। इस फिल्म में मुख्य किरदार में तुषार कपूर और कुलराज रंधावा थे। इसके अलावा अनुपम खैर, ओम पुरी और अनीता राज सहायक किरदार में थे। यह फिल्म 9 मार्च 2012 को सिनेमाघरों में प्रदर्शित हुई।इस फिल्म की समीक्षा करते हुए दीपक असीम ने कहा कि इसमें जबरन हास्य पैदा करने की कोशिश की गई है। जिससे कहानी पूरी तरह से चौपट हो गई। फिल्म में इतनी सारी खामियाँ हैं कि गिनना और गिनाना मुश्किल है।
आनुवंशिक रूप से परिवर्तित जीव
आनुवंशिक रूप से परिवर्तित जीव या जनुकीय परावर्तित जीव () एक ऐसे जीव को कहते हैं जिसके जीन जैनेटिक अभियांत्रिकी की मदद से बदल दिए गए हों। ये दवाइयों, आनुवंशिक रूप से परिवर्तित भोजन और वैज्ञानिक अनुसन्धान में प्रयोग किए जाते हैं।
एक जानवर जो कोशिकाओं में विदेशी जीन पेश करता है या विशिष्ट जीन जैसे एंटीसेन्स आरएनए के कार्य को रोकता है। ट्रांसजेनिक पशु और ट्रांसजेनिक पशु दोनों। उपयोग के उदाहरणों में (1) एक मॉडल जानवर है जो मानव जीन डीएनए के कार्य का विश्लेषण करता है, (2) मानव रोग का एक आदर्श पशु, (3) एक नई प्रजाति पशु जो घरेलू जानवरों जैसे अनुवांशिक विशेषताओं में सुधार करता है, (4) पशु उत्पादन जानवरों, आदि बनाए जाते हैं। चूहे का मुख्य रूप से उपयोग किया जाता है, लेकिन बोवाइन, भेड़ और जैसे ही उपयोग किया जाता है। (2) में, कुछ उपलब्धियां जैसे कि हाइपरटेंशन मॉडल माउस और सिकल सेल एनीमिया मॉडल माउस पहले ही सुधार कर चुके हैं, और (3) एक भेड़ के विकास में सफल रहा है जो ऑस्ट्रेलिया में बड़ी मात्रा में ऊन का उत्पादन कर सकता है (3) । इसके अलावा (4) भी "पशु फैक्टरी", भेड़ जो ट्रिप्सिन जो मां के दूध में एक बड़ी राशि में एक प्रोटियोलिटिक एंजाइम है स्रावित करता है, गोजातीय जो थ्रांबोलिटिक एजेंट स्रावित करता है, आदि विकसित कर रहे हैं कहा जाता है।  जटिल बहुकोशिकीय यूकेरियोट्स (अधिक विशेष रूप से Weissmanists) में, यदि ट्रांसजेन मेजबान की जर्मलाइन कोशिकाओं में शामिल किया गया है, परिणामी मेजबान सेल ट्रांसजेन को अपने वंश में पारित कर सकता है। यदि ट्रांसजेन somatic कोशिकाओं में शामिल किया गया है, तो ट्रांसजेन somatic सेल लाइन के साथ रहेंगे, और इस प्रकार इसके मेजबान जीव।  जीन डिलीवरी रोगियों में चिकित्सकीय परिणाम को बढ़ावा देने के लिए जीन की शुरूआत या सिलेंसिंग के लिए जीन थेरेपी में एक आवश्यक कदम है और फसलों के अनुवांशिक संशोधन में भी आवेदन है। विभिन्न प्रकार की कोशिकाओं और ऊतकों के लिए जीन डिलीवरी के कई अलग-अलग तरीके हैं।
जीन डिलीवरी मेजबान कोशिकाओं में डीएनए या आरएनए जैसे विदेशी अनुवांशिक सामग्री को पेश करने की प्रक्रिया है। आनुवांशिक सामग्री जीन अभिव्यक्ति को प्रेरित करने के लिए मेजबान सेल के नाभिक तक पहुंचनी चाहिए। सफल जीन डिलीवरी के लिए विदेशी आनुवंशिक सामग्री को होस्ट सेल के भीतर स्थिर रहने की आवश्यकता होती है और या तो जीनोम में एकीकृत हो सकती है या इसके स्वतंत्र रूप से दोहराया जा सकता है। इसके लिए वेक्टर के हिस्से के रूप में संश्लेषित होने के लिए विदेशी डीएनए की आवश्यकता होती है, जिसे वांछित होस्ट सेल में प्रवेश करने और उस सेल के जीनोम में ट्रांसजेन देने के लिए डिज़ाइन किया गया है। जीन डिलीवरी के लिए विधि के रूप में उपयोग किए जाने वाले वेक्टरों को दो श्रेणियों, पुनः संयोजक वायरस और सिंथेटिक वैक्टर (वायरल और गैर-वायरल) में विभाजित किया जा सकता है।
जाट आरक्षण आंदोलन
जाट आरक्षण आंदोलन जाट समुदाय द्वारा किए जा रहे प्रदर्शन हैं जिनमें वे अपने समुदाय के  लिए अन्य पिछड़ा वर्ग (ओबीसी) का दर्जा मांग रहे हैं।
सम आयन प्रभाव
जब किसी विलयन में उपस्थित किसी आयन की मात्रा बढायी जाती है उस विलयन में उपस्थित 'अतिरिक्त' आयन अपने से विपरीत आवेश वाले आयनों से संयुक्त हो जाते हैं ताकि आयनिक गुणफल का मान उत्पाद के विलेयता गुणफल के बराबर बना रहे। इसे ही सम आयन प्रभाव या उभयनिष्‍ठ आयन प्रभाव (common ion effect) कहते हैं।
उदाहरण के लिये, कैल्सियम कार्बोनेट युक्त कठोर जल में सोडियम कार्बोनेट की थोड़ी सी मात्रा मिलाने पर कैल्सियम कार्बोनेट अवक्षेपित होकर नीचे बैठ जाता है। यह सम आयन प्रभाव के कारण होता है। यहाँ ध्यान देने योग्य है कि सोडियम कार्बोनेट अत्यन्त घुलनशील है जबकि कैल्सियम कार्बोनेट कम घुलनशील। इस कारण कठोर जल में सोडियम कार्बोनेट की बहुत कम मात्रा मिलाने पर भी बहुत सारे कार्बोनेट आयन पैदा होते हैं जो कैल्सियम कार्बोनेट के वियोजन से पैदा हुए कार्बोनेट आयनों को संयुक्त होकर कैल्सियम कार्बोनेट के रूप में अवक्षेपित होने के लिये बाध्य करते हैं।
बफर विलयन
उभय-प्रतिरोधी विलयन या बफर विलयन (buffer solution) किसी दुर्बल अम्ल तथा उसके संयुग्मी क्षारक अथवा किसी दुर्बल क्षारक एवं उसके संयुग्मी अम्ल का जलीय विलयन होता है। बफर बिलयन का मुख्य गुण यह है कि इसमें किसी प्रबल अम्ल या प्रबल क्षारक की थोड़ी मात्रा या मध्यम मात्रा मिलाने पर भी इसका पीएच बहुत कम बदलता है।
बल्गेरियाई का रोमनीकरण
बल्गेरियाई भाषा का रोमनीकरण के लिए सुव्यवस्थित प्रणाली गणित और 1995 में विज्ञान की बल्गेरियाई अकादमी, जो निम्न तालिका द्वारा परिभाषित किया गया है पर सूचना विज्ञान के संस्थान में एल इवानोव द्वारा बनाई बल्गेरियाई वर्णमाला के लिप्यंतरण की एक प्रणाली है:
प्रणाली में संयुक्त राष्ट्र द्वारा बुल्गारिया (), और भी 2012 में से सरकारी उपयोग के लिए अपनाया गया था, और संयुक्त राज्य अमेरिका और ब्रिटेन द्वारा 2013. में।
उदाहरण (मानव अधिकारों की सार्वभौम घोषणा के अनुच्छेद 1)
गौतम ऋषि महादेव (भुरीया बाबा)
भुरीया बाबा मीणा जनजाति के इष्टदेव है।
स्थिति गौतम ऋषि महादेव मन्दिर राजस्थान के सिरोही जिले में पाली की सीमा पर है। यह सिरोही जिले के पोसालिया गाव में आता है। यह अरावली की सुरम्मिय वादीयो में सुकडी नदी के किनारे पर स्थिती है।
भुरीया बाबा का मेला यहाँ वर्दीधारी पुलिस का आना मना है यह मेला प्राचीन काल से चला आ रहा है पूर्व मे इस मेले मे मीणा समाज के मुख्य पंच मीणा ठाकुर और सिरोही महाराजा की कुर्सी पास पास लगती थीं और पूरा समाज मेले का आनंद उठाता था |
इस स्थान मुख्य आकषृर्ण यहाँ पर भरने वाला मेला है। मेले का आयोजन हर वर्ष 13 से 15अर्पेल तक होता है। मेले में सभी जगह के मीणा समाज के लोग आते हैं।
मीणा लोग भूरिया बाबा (गौतमेश्वर) को अपना आराध्य मानते हैं।
सामाजिक भूगोल
सामाजिक भूगोल () मानव भूगोल की एक शाखा है। यह शाखा सामाजिक सिद्धांत और समाजशास्त्रीय संकल्पना से संबंधित है तथा समाज के विविध तत्वों एवं प्रक्रियाओं का स्थानिक अध्ययन करती है। ब्रिटैनिका एन्साइक्लोपीडिया के विवरण अनुसार, "सामाजिक भूगोल अपना ध्यान समाज में मौजूद विभाजनों, शुरुआती तौर पर वर्ग-विभाजन, नृजातीयता (एथनिसिटी) और कुछ हद तक धर्म (आधारित विभाजन) पर केंद्रित करता है; हालांंकि, हाल में इसमें और कई चीजें जुड़ी हैं, जैसे कि लिंग (जेंडर) और कामुक झुकाव, उम्र इत्यादि।
52 पत्तों का समूह (ताश)
52 फ़्रांसीसी ताश सबसे सामान्य पत्तियाँ की समूह है आजकल। चार सूट्स है इस प्रकार का ताश में: चिड़ी (♣), ईंट (♦), पान (♥) और हुकुम (♠)। सभी सूट में है अंक के पत्ते, 1 से 12. अन्य पत्तों है शक्ल के पत्तों: राजा, रानी, और जैक। एक इक्का भी है सब सूट में। दो जोकर और होते हैं, परंतु यह उपयोग नहीं होते हैं।
पान ईटा चीणी हुकुम इक्का गुलाम बेगम बादशाह
ला-शातैलिए का नियम
रसायन विज्ञान में 'ला-शतैलिए का नियम' किसी रासायनिक साम्य से सम्बन्धित दशाओं को परिवर्तित करने पर उस साम्य पर पड़ने वाले प्रभाव का पूर्वानुमान लगाने में सहायक होता है। इसलिये इसे 'साम्य नियम' भी कहते हैं। इस सिद्धान्त का प्रतिपादन फ्रान्स के वैज्ञानिक हेनरी लुई ला-शातैलिए ने किया था किन्तु कार्ल फर्डिनाण्ड ब्राउन ने भी इसे स्वतन्त्र रूप से इसकी खोज की थी।
यह नियम निम्नलिखित है-
इसी को दूसरे तरह से इस प्रकार कह सकते हैं-
इवान पावलोव
इवान पत्रोविच पावलोव ( 26 सितंबर 1849 - 27 फरवरी 1936) एक रुसी फिजियोलॉजिस्ट थे। पावलोव ने 1904 में फिजियोलॉजी या मेडिसिन के लिए नोबेल पुरस्कार जीता था, यह पहला रूसी नोबेल पुरस्कार विजेता था। 2002 में प्रकाशित सामान्य मनोविज्ञान की समीक्षा में एक सर्वेक्षण, 20 वीं शताब्दी के 24 वें सबसे उद्धृत मनोचिकित्सक के रूप में पावलोव को स्थान दिया था। शास्त्रीय कंडीशनिंग अथवा चिर प्रतिष्ठित प्रानुकूलन पावलोव के सिद्धांत विभिन्न शैक्षणिक कक्षाओं सहित प्रयोगात्मक और नैदानिक ​​सेटिंग्स में संचालित करने के लिए पाए गए हैं।
इस सिद्धांत के शैक्षिक निहितार्थ- विद्यार्थियों ने अच्छी आदतों का निर्माण करना- माता बच्चों को सुबह नींद से जगाती है तो बालक उठ जाता है ये स्वाभाविक उद्दीपक से स्वाभाविक अनुक्रिया हुई, अब माता बालक को उठाने से पहले बल्ब जलाती है बाद में आवाज लगाती है ये क्रिया ज्यादा समय तक होती है तो बालक बल्ब जलते ही उठ जायेगा|
पशुओं के प्रशिक्षण में- यदि सर्कस के शेर के प्रशिक्षण में सिखाया जाता है कि चाबुक से मारने पर शेर रिंग के अन्दर से छलांग लगाता है तो चाबुक से मरना स्वाभाविक उत्तेजक हुआ,यदि चाबुक मारने से पहले किसी भोंपू की आवाज सुने जाती है तो थोड़े ही दिनों में शेर भोंपू व चाबुक से अनुबंध स्थापित कर लेता है और अब मात्र भोंपू बजने से वह छलांग मारता है|
भय दूर करने में- बालक प्राय: पुलिस,डाक्टर,चूहा आदि को देखकर दर जाते है क्योकि उनके साथ वहा अनुबंध स्थापित कर चुके होते है| यदि इनके इस डर को दूर करना है तो प्रति अनुबंध के द्वारा किया जा सकता है|
विलेयता साम्य
विलेयता साम्य (Solubility equilibrium) एक प्रकार का गतिक साम्य है। विलेयता साम्य की स्थिति वह स्थिति है जब कोई रासायनिक यौगिक ठोस रूप में अपने ही विलयन से साम्य की स्थिति में हो।
टेस्ट क्रिकेट में सबसे ज्यादा शतक लगाने वालों की सूची
टेस्ट क्रिकेट में अब तक भारत के पूर्व बल्लेबाज़ सचिन तेंदुलकर शीर्ष पर है उन्होंने कुल ५१ शतक लगाये।
भवरलाल जैन
भवरलाल हीरालाल जैन (पद्म श्री), जैन इरीगेशन सिस्टम लिमिटेड (JISL) के संस्थापक थे। वह एक पक्के गांधीवादी थे और उन्होंने जलगाँव में गाँधी तीर्थ (म्यूजियम) की स्थापना थी।
भवरलाल जैन जी का जन्म महाराष्ट्र के जलगाँव जिले में स्थित वकोड़ नामक छोटे से गाँव में हुआ था। लॉ की पढाई करने के उपरांत, उन्हें भारतीय प्रशासनिक सेवा अधिकारी (डिप्टी कलेक्टर) की नौकरी का ऑफर आया। तेईस वर्ष के भवरलाल ने इस नौकरी को न चुन कर खेती करने का निश्चय किया। १९७४ में भवरलाल जैन ने अपने पुश्तैनी खेतों का रुख किया। १९८७-८८ में उन्होंने ड्रिप इरीगेशन को बढ़ावा देने के लिए एक कंपनी की शरुवात की। १९९७ में इरीगेशन एसोसिएशन (USA) ने उन्हें "क्रावफोर्ड अवार्ड" से सम्मानित किया। वह प्रथम भारतीय थे जिन्हें यह सम्मान प्राप्त हुआ था। भवरलाल जैन अहिंसा, अपरिग्रह, अनेकांतवाद, जैसे जैन सिद्धांतों से प्रभावित थे। २५ फरवरी २०१६ को भवरलाल जैन जी का निधन हो गया।
"खेती भविष्य का पेशा है" इस सूक्ति से प्रभावित होकर भवरलाल जैन ने अपने उद्योगिक सफ़र की शरुवात की। उन्होंने जलगाँव में स्थित एक बंजर जमीन खरीदकर उसे उपजाओ जमीन में दब्दील कर दिया। इसे अब जैन हिल, जैन वैली, जैन फ़ूड पार्क जैसे नामों से जाना जाता है। २००७ में उन्होंने अनुभूति स्कूल की स्थापना की। इस स्कूल को कुछ वर्षों पूर्व 'ग्रीन स्कूल अवार्ड' मिला। भवरलाल जैन एक समाजसेवी संस्था के संस्थापक थे जो गाँव में शिक्षा प्रदान करने की और अग्रसर है।
भवरलाल जैन जी ने कईं पुस्तके भी लिखी
भवरलाल जैन को २२ से अधिक रास्ट्रीय और अन्तराष्ट्रीय पुरस्कार से सम्मानित किया गया था  २००७ में इन्हें उनेस्को-वेस्ट-नेट "वाटर कांसेर्वेर ऑफ इंडिया" अवार्ड दिया गया था  २००८ में विज्ञान के क्षेत्र में इनके योगदान के लिए पद्म श्री से नवाजा गया था . इन्हें महाराणा प्रताप विश्वविद्यालय द्वारा डॉ ऑफ साइंस की उपाधि प्रदान की गयी थी
छत्तीसगढ़ के लोकगीत और लोकनृत्य
छत्तीसगढ़ की संस्कृति अत्यंत समृद्ध है, जो यहां के पारम्परिक लोकगीत एवं लोकनृत्य में दिखाई देती है। यहां की संस्‍क़ति लोकसंस्कृति और जनजातीय संस्कृति में झलकती है। यहां के लोकनृत्य एवं जनजातीय नृत्य पूरे विश्व में प्रसिद्ध है। छत्तीसगढ़ के लोकगीतों में पंडवानी, भरथरी, चंदैनी, ढोलामारू,ददरिया, बांस गीत प्रमुख हैं, वहीं लोकनृत्यों में सुआ, राउत नाचा, करमा, ककसार, गौर नृत्य प्रमुख है।
अमर सिंह (पुलिस अधिकारी)
अमर सिंह भारतीय मूल के सिख हैं और मुस्लिम बहुल देश मलेशिया की राजधानी कुआलालम्पुर के पुलिस कमिश्नर हैं। मलेशिया में इस पद पर पहुंचने वाले वे पहले सिख हैं। उन्होने तात्कालीन पुलिस कमिश्नर ताजुद्दीन मोहम्मद की जगह ली है।
उदासीन जोड़ी प्रभाव
भारी अधातुओं के s उपकक्षा में मौजूद दो इलेक्ट्रॉन किसी भी रासायनिक अभिक्रिया में भाग नहीं लेते, अर्थात यह इलेक्ट्रान जोड़ी उदासीन रहती है। इस प्रभाव को उदासीन जोड़ी प्रभाव या "अक्रिय युग्म प्रभाव"(Inert pair effect) कहा जाता है।
परासरण दाब
परासरण को यदि रोकना चाहें तो उसे रोकने के लिए उसके विपरीत एक वाह्य दाब लगाना पड़ेगा। परासरण को रोकने के लिये लिये आवश्यक वाह्य दाब की मात्रा को परासरण दाब ( Osmotic pressure) कहते हैं।
किसी भी विलयन का परासरण दाब विलायक में उपस्थित विलेय के अणुओं की सांद्रता के सीधे समानुपाती होता है।
किसी विलयन को एक अर्धपारगम्य झिल्ली द्वारा आसुत जल से अलग रखा जाय तो यहाँ जितना अधिकतम दाब उत्पन्न हो सकता है उसे शक्य परासरण दाब (Potential osmotic pressure) कहते हैं। परासरण की परिघटना जीवविज्ञान में अति महत्वपूर्ण है क्योंकि कोशिका भित्ति (सेल मेम्ब्रेन) भी अर्धपारगम्य होती है।
आर्नहेम पठार
आर्नहेम पठार (Arnhem Plateau) ऑस्ट्रेलिया के उत्तरी क्षेत्र (नॉर्थर्न टेरिटरी) में स्थित एक पठारी क्षेत्र है। बलुआ पत्थर (सैंडस्टोन) का बना यह पठार अपनी विविध पक्षी जातियों के लिए जीववैज्ञानिक महत्व रखता है। इसका अधिकतर भाग पथरीला या धास से ढका हुआ है हालाकि जगह-जगह पर जंगल भी हैं।
अवधेश प्रताप सिंह
कैप्टन अवधेश प्रताप सिंह (1888 - 1967) भारत के एक राजनेता एवं भारतीय स्वतन्त्रता सेनानी थे। स्वतंत्रता के बाद उन्होंने विंध्य प्रदेश के पहले मुख्यमंत्री के रूप में का नेतृत्व किया। बाद में वह संविधान सभा के लिए मनोनीत किए गए थे।
कैप्टन अवधेश प्रताप सिंह का जन्म 1888 ई. को मध्य प्रदेश के सतना ज़िले में हुआ था। उन्होंने इलाहाबाद से कानून की शिक्षा प्राप्त करने के बाद वे रीवा रियासत की सेना में भर्ती हो गए। वहां वे कैप्टन और कुछ समय तक मेजर भी रहे।
शीघ्र ही रियासत की नौकरी त्यागकर उन्होंने राजेन्द्रनाथ लाहिड़ी जैसे क्रान्तिकारियों से संपर्क किया और कुछ रियासतों के नरेशों से मिलकर अंग्रेज़ों के विरुद्ध सशस्त्र विद्रोह की योजना बनाई। परंतु समय से पहले भेद खुल जाने पर इसमें सफलता नहीं मिली।
अवधेश प्रताप सिंह इसके बाद कांग्रेस में सम्मिलित हो गए और 1921 से 1942 तक के आंदोलनों में लगभग चार वर्ष जेलों में बंद रहे। उन्होंने देशी रियासतों में जनतंत्र की स्थापना और समाज उत्थान के लिए निरंतर काम किया।
स्वतंत्रता के बाद 1948 वह विंध्य प्रदेश की स्थापना पर, उन्होंने (1948 से 1949) तक पहले मुख्यमंत्री के रूप में नेतृत्व किया, और बाद में वह विंध्य प्रदेश राज्य से भारतीय संविधान सभा के सदस्य मनोनीत किए गए। उन्हें (1952 से 1960) तक राज्यसभा के सदस्य चुना गया था।
17 जून 1967 को उनका निधन हो गया। उनकी राजनीतिक विरासत उनके पुत्र गोविन्द नारायण सिंह, ने संभाली, जिन्होंने मध्य प्रदेश के 5वें मुख्यमंत्री के रूप में नेतृत्व किया।
उनके सम्मान स्वरूप में रीवा विश्वविद्यालय का नामकरण उनके नाम पर किया ग्या हैं।
सोफ़िया दिलीप सिंह
राजकुमारी सोफिया दिलीप सिंह(8 अगस्त1876 -22 अगस्त1948)- इंगलैंड में औरतों के अधिकारों (वोट का अधिकार ) के लिए संघर्ष करने वाले नारी सनगठनों की सुप्रसिद्ध (suffragette) कारकुन थी। इनके पिता महाराजा दिलीप सिंह शेरे पंजाब के नाम से जाने जाते महाराजा रणजीत सिंह के पुत्र थे , जिसे पंजाब को अंग्रेज़ राज्य में शामिल करने के बाद देश निकला दे कर इंग्लेंड भेज दिया गया था। जहाँ उसने करसचीईनटी से प्रभावित होकर इस को अपना लिया। . सोफिया की माँ महारानी बाम्बा मीवलर थी। उसकी धर्ममाता महारानी विक्टोरिया थी। सोफिया एक नारीवादी थी और हेपनपटन कोर्ट महल के एक घर में रहती थी जो महारानी विक्टोरिया ने उसे लिहाज़ में दे रखा था। उसकी चार बहने , (दो सौतेली) और चार भाई थे।
पंच परमेष्ठी
पंच परमेष्ठी जैन धर्म के अनुसार सर्व पूज्य हैं। परमेष्ठी उन्हें कहते है हैं जो परम पद स्थित हों। यह पंच परमेष्ठी हैं-
जैन धर्म के सबसे मुख्य मंत्र 'णमोकार मंत्र' में पंच परमेष्ठी को नमस्कार किया जाता है। अर्थात अरिहंतों को नमस्कार, सिद्धों को नमस्कार, आचार्यों को नमस्कार, उपाध्यायों को नमस्कार, सर्व लोक के साधुओं को नमस्कार।
सिद्ध
सिद्ध, सम्स्कृत भाषा का शब्द है जिसका शाब्दिक अर्थ है जिसने सिद्धि प्राप्त कर ली हो। सिद्धि का अर्थ महान शारीरिक तथा आध्यात्मिक उपलब्धि से है या ज्ञान की प्राप्ति से है। जैन दर्शन में सिद्ध शब्द का प्रयोग उन आत्माओं के लिए किया जाता है जो संसार चक्र से मुक्त हो गयीं हों।
जैन धर्म में "सिद्ध" शब्द का प्रयोग मुक्त आत्मा, जिन्होंने अपने सारे कर्मो का नाश कर मोक्ष प्राप्त किया है, उन्हें संबोधित करने के लिए किया जाता हैं।
ज्योतीरीश्वर ठाकुर द्वारा सन १५०६ में मैथिली में रचित वर्णरत्नाकर में ८४ सिद्धों के नामों का उल्लेख है। इसकी विशेष बात यह है कि इस सूची में सर्वाधिक पूज्य नाथों और बौद्ध सिद्धाचार्यों के नाम में सम्मिलित किए गये हैं। चौरासी सिद्धों के नाम निम्नलिखित हैं: इन नामों के अन्त में 'पा' जो प्रत्यय लगा है, वह संस्कृत 'पाद' शब्द का लघुरूप है।
सिद्ध (जैन धर्म)
सिद्ध शब्द का प्रयोग जैन धर्म में भगवान के लिए किया जाता हैं। सिद्ध पद को प्राप्त कर चुकी आत्मा संसार (जीवन मरण के चक्र) से मुक्त होती है। अपने सभी कर्मों का क्षय कर चुके, सिद्ध भगवान अष्टग़ुणो से युक्त होते है। वह सिद्धशिला जो लोक के सबसे ऊपर है, वहाँ विराजते है।
जैन दर्शन के अनुसार पाँच पद स्थित जीव पूजनिय हैं। इन्हें पंच परमेष्ठी कहते हैं। सिद्ध इसमें अरिहंतों के बाद आते है।
जैन दर्शन के अनुसार सिद्धों के अनन्त गुण होते हैं जिसमें निम्नलिखित आठ गुण प्रधान होते हैं-
कारू खिरहरि
मिथिलांचल के महिषी प्रखण्ड के अन्तर्गत मैना-महिपुरा गाँव में कारू खिरहरि ने गोरहोहाट के नाचुकेश्वर महादेव के मंदिर में भगवान शिव की उग्र तपस्या की,जिससे प्रसन्न होकर भगवान शिव ने साक्षात दर्शन दिये।
सामा-चकेवा
सामा-चकेवा लोकनाट्य बिहार में प्रत्येक वर्ष कार्तिक माह में शुक्ल पक्ष की सप्तमी से पूर्णमासी तक किया जाता है।
इस लोकनाट्य में कुमारी कन्याओं के द्वारा अभिनय प्रस्तुत किया जाता है। अभिनय में 'सामा' अर्थात श्यामा तथा चकेवा की भूमिका निभायी जाती है। सामूहिक रूप से गाए जाने वाले गीतों में प्रश्नों एवं उत्तरों के माध्यम से विषयवस्तु प्रस्तुत की जाती है।
कोहबर
कोहबर (कौतुकगृह, कोष्ठवर) भारत के झारखंड की लोककला है। कोहबर चित्रकला में नैसर्गिक रंगों का प्रयोग होता है, मसलन लाल, काला, पीला, सफेद रंग पेड़ की छाल व मिट्टी से बनाए जाते हैं। सफेद रंग के लिए दूधी मिट्टी का प्रयोग किया जाता है। काला रंग भेलवा पेड़ के बीज को पिस कर तैयार किया जाता है। इनकी पेंटिंग में ब्रश भी प्राकृतिक ही होते हैं। उंगलियां, लकड़ी की कंघी (अब प्लास्टिक वाली), दातुन से चित्र उकेरे जाते हैं। मिट्टी के घरों की अंदरूनी दीवार को ब्लैक एंड व्हाइट बेल बूटा, पत्तों, मोर का चित्र बनाकर सजाया जाता है। विवाह के समय, घर के किसी एक कमरे में पूर्वी दीवाल पर कोहबर चित्रकारी की जाती है। वर एवं वधू पक्ष दोनों के घर में, विवाह की विविध रस्मों में से एक कार्यक्रम कोहबर पूजन का भी होता है जिसमें भीत पर बने इस कोहबर का पूजन किया जाता है। इन कार्यक्रमों के दौरान कुछ विशेष संस्कार-गीत भी गाये जाते हैं जिन्हें कोहबर गीत कहते हैं और इनमें वर-वधू के बीच प्रेम भाव बढ़ाने की भावना होती है। कोहबर घर के उस कमरे को भी कहते हैं जहाँ यह चित्रांकन किया जाता है। वधू के आगमन पर उसे इसी कक्ष में रहना होता है। झारखंड के कोहबर कला को जियोग्राफिकल इंडिकेशंस टैग (जीआइ टैग) प्राप्त है।
ग्वाला
ग्वाला, गोप या ग्वालवंशी भारत में हिन्दू अहीर जाति की एक खाप है। हिन्दू जाट जाति के अंतर्गत एक समुदाय को भी ग्वाला उपनाम से जाना जाता है।
बिहार में ग्वाला व अहीर शब्द गौ पालन वर्ग के पर्याय माने जाते हैं, अहीरों मे प्रमुखत: तीन वर्ग है- ग्वाला वंश, यदु वंश तथा नंद वंश। विभिन्न ग्रंथों में भगवान कृष्ण को गोपाल या ग्वाला कहा जाता है। अर्थशास्त्र के अनुसार जनपद के चतुर्थ भाग के अधिकारी को गोप कहा जाता था।
यूका
थीराप्टेरा (Phthiraptera) गण के जन्तुओं का सामान्य नाम यूका () है। इस गण में लगभग ५००० पंखहीन कीट हैं। ये परजीवी हैं जो नियततापी प्राणियों के शरीर पर (बाहर) रहते हैं। ये टाइफस आदि अनेक रोगों के वाहक होते हैं।
ईश्वरसेन
ईश्वरसेन चंद्रवंशी यदुवंशी राजा थे. जिन्होंने आभीर साम्राज्य की स्थापना की थी पुराणों में वर्णन के अनुसार ईश्वरसेन व उनके उत्तराधिकारियों ने दक्खिन की वृहद सीमाओं पर शासित रहे थे. उन्होने 'राजन' की उपाधि गृहण की तथा भारतीय काल गणना संवत भी उनके नाम पर शुरू की गयी थी। उनके बाद उनकी नौ पीढ़िया सत्तारूढ़ रही।
महाराष्ट्र के विभिन्न भागों में आभीर शासन के अधीन कई राजाओं ने राज किया। ऐसे ही ईश्वरसेन द्वारा स्थापित एक राजवंश का उल्लेख अजंता की गुफा XVII के एक अभिलेख मे है, श्लोक 10 मे अशमक।
ईश्वरसेन से एक संवत का आरंभ किया जो कालतर में कल्छूरी चेदी संवत के नाम से जानी गयी।
ईश्वरसेन के सिक्के सौराष्ट्र व दक्षिण राजपूताना में ही पाये गए हैं जिन पर उसके शासन काल के प्रथम व द्वितीय वर्ष ही अंकित हैं।
1200 BC में अहीर राजा ईश्वरसेन ने सतपुड़ा मनुदेवी मंदिर की स्थापना की जो कि एक हेमान्दपंथी मंदिर है।
मासिफ़ द्यु नोर्द
मासिफ़ द्यु नोर्द (Massif du Nord) कैरिबियाई सागर में स्थित हाइती देश की सबसे लम्बी पर्वतमाला है। यह पड़ोस के देश दोमिनिकन गणराज्य की कोर्दिल्येरा सेन्त्राल नामक पर्वतमाला का पश्चिमी भाग है। मासिफ़ द्यु नोर्द के पहाड़ों की ऊँचाई ६०० - १२१० मीटर (१९७० - ३९७० फ़ुट) के बीच की है।
कोर्दिल्येरा सेन्त्राल, दोमिनिकन गणराज्य
कोर्दिल्येरा सेन्त्राल (Cordillera Central) कैरिबियाई सागर में स्थित दोमिनिकन गणराज्य की सबसे ऊँची पर्वतमाला है जो उस देश की पश्चिमी सीमा के पार भी पड़ोसी देश हाइती में मासिफ़ द्यु नोर्द के नाम से चलती रहती है।
अंजुम आरा
अंजुम आरा साल 2011 बैच की आईपीएस अधिकारी और वर्तमान में सोलन की आरक्षी अधीक्षक हैं। इससे पूर्व वे शिमला की एएसपी व एसपी साइबर क्राइम रही हैं।
आजमगढ़ जिले के कमहरिया गाँव के रहने वाले ग्रामीण अभियंत्रण सेवा विभाग में कनिष्ठ अभियंता के पद पर कार्यरत अयूब शेख की दूसरे नंबर की संतान अंजुम आरा की प्रारंभिक शिक्षा सहारनपुर (उप्र) के गंगोह में हुयी। यहां के आर्य कन्या इंटर कालेज से हाईस्कूल व एचआर इंटर कालेज से उन्होने इंटर की परीक्षा प्रथम श्रेणी में उत्तीर्ण की। इसके बाद वे लखनऊ के एक इंजीनियरिंग कालेज से बीटेक की प्रथम श्रेणी में डिग्री हासिल की। उन्होंने आइपीएस के 2011 बैच की परीक्षा उत्तीर्ण की है। उनके पति, यूनुस भी एक आईएएस अधिकारी है शिमला में अपर उपायुक्त के पद पर कार्यरत हैं।
किन्यारुआण्डा भाषा
किन्यारुआण्डा, जिसे कभी-कभी केवल रुआण्डा भी कहा जाता है और जो यूगांडा में फ़ुमबारी कहलाती है, मध्य अफ़्रीका में स्थित रुआण्डा देश की राजभाषा है। यह रुआण्डा-रुण्डी भाषा की एक उपभाषा है, जो स्वयं रुआण्डा, बुरुण्डी व युगांडा में लगभग २ करोड़ लोगों द्वारा बोली जाती है। रुआण्डा-रुण्डी भाषा की एक अन्य उपभाषा, किरुण्डी, बुरुण्डी की राजभाषा है। किन्यारुआण्डा और किरुण्डी बोलने वाले एक-दूसरे को समझ सकते हैं हालांकि दोनों उपभाषाओं में ज़रा अंतर है।
किरुण्डी भाषा
किरुण्डी, जिसे कभी-कभी केवल रुण्डी भी कहा जाता है, मध्य अफ़्रीका में स्थित बुरुण्डी देश की राजभाषा है। यह रुआण्डा-रुण्डी भाषा की एक उपभाषा है, जो स्वयं रुआण्डा, बुरुण्डी व युगांडा में लगभग २ करोड़ लोगों द्वारा बोली जाती है। रुआण्डा-रुण्डी भाषा की एक अन्य उपभाषा, किन्यारुआण्डा, रुआण्डा की राजभाषा है। किन्यारुआण्डा और किरुण्डी बोलने वाले एक-दूसरे को समझ सकते हैं हालांकि दोनों उपभाषाओं में ज़रा अंतर है।
रुआण्डा-रुण्डी भाषाएँ
रुआण्डा-रुण्डी मध्य अफ़्रीका में बोली जाने वाली कुछ बांटू भाषाओं का समूह है जिसमें कई आपस में सम्बन्ध रखने वाली उपभाषाएँ हैं। सन् २००७ में लगे अनुमान के अनुसार इसकी सारी उपभाषाओं को लगभग २ करोड़ लोग बोलते थे। रुआण्डा-रुण्डी की अलग-अलग उपभाषाओं को बोलने वाले अगर समीप के गाँवों-बस्तियों के हों तो एक-दूसरे को समझने में सक्षम हैं लेकिन दूर रहने वालों को आपसी बातचीत समझने में कठीनाई होती है। रुआण्डा-रुण्डी की दो उपभाषाओं को अपने-अपने देशों में राजभाषा होने का दर्जा प्राप्त है: किन्यारुआण्डा भाषा रुआण्डा की एक राजभाषा है जबकि किरुण्डी उसके पड़ोसी देश बुरुण्डी की राजभाषा है।
सर्जनात्मक लेखन
सृजनात्मक लेखन (क्रिएटिव राइटिंग) का उद्देश्य सूचित करना मात्र ही नहीं, अपितु रहस्यों व रसों को उद्घाटित करना होता है। इसे कुछ लोग एक आध्यात्मिक प्रक्रिया मानते हैं। रचनात्मक लेखक कभी तटस्थ रूप से दुनिया की ठोस चीजों के बारे में बात करता है तो कभी भावविह्वल होकर वह प्रेम, पवित्रता, पलायन, ईश्वर, नश्वरता आदि विषयों के बारे में अपने उद्गार व्यक्त करता है। अन्यथा लेखन में वह अपनी अपूर्व कल्पना का इस्तेमाल करता है। वह जीवन के विभिन्न पहलुओें में संबंध बनाता है और सामाजिक स्थितियों और घटनाओं के विषय में लिखता है। इस प्रकार वह अपने लेखन में अपने हृदय के निकट के विषयों को प्रकाशित करता है, उन्हें ऊँचा उठाता है और लेखन के माध्यम से समाज में परिवर्तन लाने का प्रयास करता है।
सृजनात्मकता सभी कलाओं की प्राथमिक प्रेरणा है। इसे परिभाषित करना वैसे ही काल्पनिक एवं कठिन है जैसे कि प्यार और घृणा जैसे विषयों को परिभाषित करना। सृजनात्मकता एक आदर्श वैचारिकता है जो एक कलाकार के मस्तिष्क की कल्पनापूर्ण स्वाभाविक प्रवृति है तथा कलाकार से संबंधित उसके अतीत और वर्तमान के परिवेश से प्रभावित है।
प्रभावशाली सृजनात्मक लेखन निम्नलिखित कार्य करता हैः
सृजनात्मक लेखन अर्थात् नूतन निर्माण की संकल्पना, प्रतिभा एवं शक्ति से निर्मित पदार्थ (लेख)। सृजनात्मकता को ही कॉलरिज कल्पना कहता है। कल्पना अर्थात्- नव-सृजन की वह जीवनी शक्ति जो कलाकारों, कवियों, वैज्ञानिकों और दार्शनिकों में होती है।
दहलीज़ (धारावाहिक)
दहलीज़ भारतीय हिन्दी धारावाहिक है, जिसका प्रसारण स्टार प्लस में 14 मार्च 2016 से होने वाला है। इसमें मुख्य किरदार में हर्षद अरोड़ा और त्रिधा चौधरी हैं।
ले रॉयल मेरीडिएन चेन्नई
ले रॉयल मेरीडिएन चेन्नई शहर के अन्ना सलाई इलाक़े मे गुइनदी-कतिपरा स्टेशन के समीप स्थित एक पाँच सितारा होटेल है। शुरू मे इस होटेल को १६५ करोड़ रुपये की लागत से मद्रास हिल्टन के नाम से बनाया गया था पर इसका उद्घाटन के ले रॉयल मेरीडिएन चेन्नई के नाम से ही हुआ
इस होटेल को पी जी पी समूह द्वारा हिल्टन समूह के साथ प्रशासनिक अनुबंध के साथ विकसित किया गया था। परंतु उद्घाटन के पूर्व ही २००० ईस्वी मे यह अनुबंध ख़त्म हो गया और पी जी पी ने ले मेरीडिएन होटेल्स आंड रिज़ॉर्ट्स समूह के साथ एक नया अनुबंध किया जिसके तहत इस होटेल का नाम ले रॉयल मेरीडिएन चेन्नई हो गया। इस होटेल का संकेतिक उद्घाटन १२ एप्रिल २००० को किया गया और ३० दिसंबेर २००० से यह व्यावसायिक रूप से कार्य करने लगा और इसी दिन तमिल नाडु के तत्कालीन मुख्य मंत्री एम करुणानिधि के द्वारा इसका विधिवत उद्घाटन किया गया।
२००५ ईस्वी मे इस होटेल के लोकप्रिय तरणताल स्थित बार्बिक्यू अस्क का उद्घाटन किया गया। २००६ में यह होटेल स्टार वुड होटेल्स आंड रिज़ॉर्ट्स वर्ल्डवाइड समूह का अंग बन गया जिसने ले रॉयल मेरीडिएन ब्रांड को अधिग्रहित कर लिया था।
यह होटेल ३.४४ एकर के दायरे मे बनाया गया है जिसमे की करीब एक तिहाई हिस्सा इमारतों वाला है। इस होटेल मे २४० कमरे हैं जिनमे ११२ स्टॅंडर्ड रूम, ५७ डेलक्स रूम और ४१ रॉयल क्ल्ब बेडरूम हैं। इनके अलावा २२ डेलक्स सूयीट, ७ एग्ज़िक्युटिव सूयीट, ३ रॉयल सूयीट और १ प्रेसीडेंसियाल सूयीट भी है। होटेल के बॅंक्वेट हॉल मे करीब १५०० लोगों के सामूहिक भोज की व्यवस्था है। साथ हीं इस होटेल मे १२ मीटिंग स्थल भी हैं। इस होटेल के तीन प्रसिद्ध रेस्तराँ हैं - नवरत्ना (जिसमे शाही भारतीय भोजन परोसा जाता है), सीलनत्रो (जिसमे आप भारतीय, कॉन्टीन्नेटल, चयनीज और दक्षिण पूर्व एशिया के व्यंजनो का २४ घंटे मज़ा ले सकते हैं) और कौउअल (जिसमे खास तौर पर मेडिटरेनीयन सी फुड मिलता है)। इसके अलावा द डोम बार, फ्लेम ले क्लब और ले गौरमंडिसे नाम के बार भी हैं। इस होटेल मे ९२०० वर्ग फीट मे बना हुआ विशाल ग्रांड मद्रास बॉलरूम है जो कि अपने निर्माण के समय शहर का बिना खंभो वाला सबसे बड़ा बॉलरूम माना जाता था। २००९ ईस्वी मे इस होटेल का नवनिर्माण किया गया और इसमे १५ नये कमरे भी जोड़े गये।
यह होटेल चेन्नई अंतरराष्ट्रीय हवाई अड्डे से ७ किलो मीटर और चेन्नई सेंट्रल रेलवे स्टेशन से १४ किलो मीटर की दूरी पर स्थित है। ले रॉयल मेरीडिएन चेन्नई के आस पास शहर के कुछ लोकप्रिय स्थल जैसे कि कोडम्बक्कम, टी नगर और गुइन्डे रेस कोर्स बने हुए है। इस होटेल मे रुकने वाले पर्यटक आसानी के साथ कुछ दूसरे पर्यटक स्थलों जैसे कि सिडको औद्योगिक क्षेत्र, मरीना बीच और गुइन्डे राष्टीय अभयारण्य भी आ-जा सकते हैं।